**Spørsmål og svar om tilskot til treparts bransjeprogram om kompetanseutvikling**

Sist oppdatert: 28.11.2024

I dette dokumentet summerer vi opp spørsmål om tilskot til Bransjeprogrammet.

**Generelle spørsmål og informasjon om bransjeprogram og utlysinga:**

1. **Kva er bransjeprogram og kvar finst informasjon om utlysinga?**

Regjeringa har etablert treparts bransjeprogram for kompetanseutvikling der staten og partane i arbeidslivet samarbeider om å auke deltakinga i kompetanseutvikling innanfor utvalde bransjar. Les meir her: [Treparts bransjeprogram for kompetanseutvikling | HK-dir](https://hkdir.no/programmer-og-tilskuddsordninger/treparts-bransjeprogram-for-kompetanseutvikling)

**2. Kjem det nye utlysingar i Bransjeprogrammet?**

I 2024/2025 planlegg vi føljande utlysingar:

Tilskot til:

* bransjeprogram for Finansnæringa
* bransjeprogram for Informasjonssikkerheit og IKT
* bransjeprogram for Solkraftutbygging
* bransjeprogram for Industri- og byggenæringa
* bransjeprogram for Helse- og omsorgstenester

Følg med i nyheitsbrevet til HK-dir for meir informasjon om kommande utlysingar.

**Spørsmål om kven som kan søkje og vere involvert i prosjekta:**

1. **Kven kan søke?**

Dei som kan søke er:

• akkrediterte universitet

• akkrediterte statlege og private høgskular med offentleg stønad

• offentlege fagskular og private fagskular med offentleg stønad

• fylkeskommunar

• studieforbund som ligg inn under Kunnskapsdepartementets tilskotsordning • andre private tilbydarar

1. **Må det vere samarbeid mellom tilbydar og verksemder?**

Ja, det er krav om samarbeid med minst to konkrete verksemder.

1. **Kan fleire tilbydarar vere med i eitt prosjekt?**

Ja, men det er berre éin utdanningstilbydar som kan står som søkar og vere tilskotsmottakar.

1. **Kan tilbydarar på ulikt utdanningsnivå samarbeide?**

Ja, det kan dei.

1. **Kven blir rekna som samarbeidspart i ein søknad?**

Samarbeidspartnar må vere to konkrete verksemder. Næringsforeining, klyngje eller annan type samanslutning og andre utdanningstilbydarar kan delta i prosjektet i tillegg, men ikkje i staden for.

1. **Kan lokale forbund vere samarbeidspart?**

Ja, de kan vere samarbeidspart, men det må vere i tillegg til dei to konkrete verksemdene. Til dømes LO eller NHO lokalt.

**Spørsmål om kva tilskotsmidlane kan bli brukt til:**

1. **Kva kan midlane bli brukt til?**

Tilskotet dekkjer kostnader knytt til utviklinga og gjennomføring av tilbod og oppfølging av deltakarar i opplæringa. Les utlysingstekstene for meir informasjon. Det er ein føresetnad at offentlege midlar i sin heilskap går til føremålet dei er løyvde til.

1. **Kan ein søke om berre utvikling av nytt undervisningstilbod, eller må det vere både utvikling/vidareutvikling og gjennomføring?**

Ein kan ANTEN søke om utvikling av eit nytt tilbod, ELLER vidareutvikling av eit tilbodsom allereie eksisterer. I begge høve må ein søke om midlar til gjennomføring.

1. **Er det høve til å ta deltakaravgift?**

Nei, det er ikkje mogleg å ta eigenbetaling.

1. **Må deltakarane betale semesteravgift?**

Nei, ikkje nødvendigvis. I forskrift om studentsamskipnader § 17 andre ledd står det: "En person som er tatt opp til studiar som til samen er normert til mindre enn 15 stp. per semester, kan velge å betale semesteravgift". Det inneber at tilbydar ikkje treng å kreve inn semesteravgift for emne som er normert til under 15 stp. per semester.

**Spørsmål om marknadsføring og målgruppe**

1. **Korleis blir tilboda i bransjeprogram marknadsført?**

Det blir forventa at tilbydarane marknadsfører tilboda for dei aktuelle målgruppene i bransjeprogramma. Tilbydarar skal publisere opplæringstilbod i bransjeprogramma på nettstaden utdanning.no. Partane i arbeidslivet vil òg marknadsføre gjennom kanalane og nettverka sine.

1. **Kven er målgruppa for bransjeprogramma?**

Opplæringstilbod i bransjeprogramma er for tilsette i dei ulike bransjane.

**Spørsmål om sal av kurs kommersielt etter prosjektperioden**

1. **Kan HK-dir seie noko nærare om kommersiell gjenbruk og sal av kurs etter enda prosjektfinansiert periode?**

Eit opplæringstilbod som er utvikla og gjennomført på UH-nivå gjennom bransjeprogramordninga, vil mest sannsynleg falle utanfor reglane for statsstøtte og dermed vere lovleg. Det samme gjeld for opplæringstilbod på fagskolenivå.

Vilkåra og formålet bak reglane om ulovleg statsstøtte er kort sagt at ein opplæringstilbydar som har mottatt offentleg tilskot ikkje etter prosjektperioden må opptre i ein marknad som ein kommersiell aktør med sitt produkt/teneste, og på den måten vri konkurransen ovarfor andre potensielle tilbydarar frå EØS-området som vil tilby samme produkt/teneste. Det kan vere i strid med reglane om statsstøtte.